b'\n_START_ARTICLE_\nFrederik Storm\n_START_PARAGRAPH_\nFrederik Storm (f\xc3\xb8dt 20. februar 1989) er en dansk ishockeyspiller, der spiller i Malm\xc3\xb6 Redhawks og for det danske ishockeylandshold._NEWLINE_Frederik Storm er f\xc3\xb8dt og opvokset i Gentofte og her begyndte han at spille ishockey som 4-\xc3\xa5rig og fortsatte i klubben, til han var 15. Hans karriere i Isligaen startede som 16-\xc3\xa5rig, hvor han de f\xc3\xb8rste par \xc3\xa5r spillede for Herlev Hornets. Efter at have udviklet sig her, kom han til S\xc3\xb8nderjyskE Ishockey, som er en st\xc3\xb8rre klub, og her blev han en vigtig brik p\xc3\xa5 holdet, der vandt danmarksmesterskabet i 2009-10. I grundspillet samme \xc3\xa5r lavede han 17 m\xc3\xa5l og 14 assister. Dette gjorde ham til en af s\xc3\xa6sonens mest scorende danskere i AL-Bank Ligaen. Seerne p\xc3\xa5 TV2 Sport k\xc3\xa5rede ham efterf\xc3\xb8lgende til "\xc3\xa5rets pokalfighter"._NEWLINE_Frederik Storm blev k\xc3\xa5ret som \xc3\xa5rets spiller i Al-bank ligaen i Danish ishockey Award 2012. Dette \xc3\xa5r havde han lavet 20 m\xc3\xa5l og 24 assist i grundspillet._NEWLINE_Frederik Storm har desuden spillet p\xc3\xa5 flere af de danske ungdomslandshold og kom i 2010 f\xc3\xb8rste gang med i Landsholdstruppen som 21 \xc3\xa5rig._NEWLINE_Frederik storm har spillet i f\xc3\xb8lgende klubber: Gentofte (1.division), Herlev Hornets (isligaen), S\xc3\xb8nderjyske (isligaen), Herlev Eagels (isligaen) og Malm\xc3\xb6 Redhawks (Allsvenskan & SHL).'